– Մենք մեր ամբողջ ներուժը պետք է կենտրոնացնենք ոչ թե Հայոց ցեղասպանության ճանաչման, այլ խնդիրը իրավական հարթություն տեղափոխելու վրա: Իսկ դրա համար մենք նախևառաջ պետք է հզորանանք ներսից՝ հասնենք Արցախի անկախության ճանաչմանը, մշտապես բարձր պահենք Հայոց բանակի ոգին, կասեցնենք արտագաղթը և նպաստենք ներգաղթին: Մեր գլխավոր խնդիրը պետք է լինի նաև միջազգային իրավունքի մասնագետներ պատրաստելը,-ահա սրանք են այն հենասյուները, որոնք Լուսինե Սահակյանը ցանկանում է տեսնել մեր պետության հիմքում: Եվ միայն այդ դեպքում պատրաստ կլինենք Հայ Դատը պատվով պաշտպանել Միջազգային դատարանում, երբ դրա անհրաժեշտությունը լինի…